钦定古今图书集成/明伦汇编/氏族典/第363卷 > 《廖用贤尚友录》 > 任福〈子怀亮〉
## 钦定古今图书集成/明伦汇编/氏族典/第363卷 > 《廖用贤尚友录》 > 任福〈子怀亮〉

按《宋史任福传》：“福字祐之，其先河东人，后徙开封，咸
平中补卫士，由殿前诸班累迁至忻州团练使，知庆
州，与子怀亮平骨咩等四十一族，以功拜龙神卫四
厢都指挥使。康定二年春，朝廷欲发泾原、鄜延两路
兵西讨，诏福诣泾原计事。会韩琦行边，闻元昊谋寇
渭州，亟趋镇戎军，尽出其兵，使福将之，自怀远城趋”
得胜砦。谍传敌兵少，福等颇易之。俄伏发，士卒多坠
崖堑，相覆压，福力战而死，子怀亮亦死之。